== Manuskriptets historie ==
Digtet blev fundet nedskrevet indeni omslaget af et religiøst værk opbevaret i [[Kassel]]. To skrivere har kopieret det i Fulda mellem 830 og 840, muligvis som en skriveøvelse, på den sidste og derefter den første ubeskrevne side af et bind, der tilhørte [[abbed]] Hrabanus Maurus (d. 856).<ref>[http://bestiary.ca/prisources/psdetail1179.htm Medieval Bestiary : Hrabanus Maurus<!-- Bot genereret titel -->]</ref> Under [[anden verdenskrig]] blev de beskrevne blade stjålet, og kun det ene er sendt tilbage til Kassel. Heldigvis fandtes digtet i mange kopier. Hildebrandslied er vigtigt som det eneste eksempel på en [[genre]], der har været almindelig hos [[germaner]]ne: Et kort [[heltedigt]]. Heltedigtene var fuldstændige digtværk, mundtligt overleveret, og sådan affattet, at de ikke kan sammenføjes til et episk værk som [[Beovulfkvadet|Beowulf]] eller [[Nibelungenlied]]. Selv om dele af begyndelsen og den sidste del mangler, kan Hildebrandslied ikke have været meget mere end 100 linjer langt. Med få ord berettes om Hildebrands opdagelse af, at han stiller til [[duel]] mod sin egen søn Hadubrand. Hildebrand er bundet af loyalitet til sin herre, men prøver at afværge kampen uden at røbe sin [[identitet]] for sønnen. Desværre er den overleverede version nedtegnet af en skriver, der ikke forstod [[dialekt]]en, han skrev efter. Digtet er derfor nedtegnet i et sammensurium af dialekter, og nogle linjer er ulæselige.<ref>{{Cite web |url=https://www3.nd.edu/~gantho/anth1-163/Hildebrandslied13-20.html |title=Old High German Literature<!-- Bot genereret titel --> |access-date=18. maj 2015 |archive-date=13. marts 2015 |archive-url=https://web.archive.org/web/20150313125657/http://www3.nd.edu/~gantho/anth1-163/Hildebrandslied13-20.html |url-status=dead }}</ref>
Litteratur Kultur